EA ร่วง 6% สวนปัจจัยหนุน ฟากโบรกฯเชียร์ “ซื้อ” กำไรไตรมาส 4/61-ปี 62 โตเด่นเป้า 65 บ.
EA ร่วง 6% สวนปัจจัยหนุน ฟากโบรกฯเชียร์ "ซื้อ" กำไรไตรมาส 4/61-ปี 62 โตเด่นเป้า 65 บ. โดย ณ เวลา 12.26 น. อยู่ที่ระดับ 47.50 บาท 3.25 บาท หรือ 6.40% ด้วยมูลค่าข้อมูล 3.87 พันล้านบาท

15 ก.พ. 2562

ผู้สื่อข่าวรายงานว่า บริษัท พลังงานบริสุทธิ์ จำกัด (มหาชน) หรือ EA ณ เวลา 12.26 น. อยู่ที่ระดับ 47.50 บาท 3.25 บาท หรือ 6.40% ด้วยมูลค่าข้อมูล 3.87 พันล้านบาท

โดย บล.เมย์แบงก์ กิมเอ็ง ระบุในบทวิเคราะห์ว่า ภาพรวมกำไรของ EA ไตรมาส 4/61 คาดยังคงขยายตัวได้เด่น 30-50% เทียบช่วงเดียวกันของปีก่อน จากการทยอย COD โรงไฟฟ้าพลังงานลม หนุมาน (ชุดแรก) และจะขยายตัวต่อเนื่องในปี 62 จากโรงไฟฟ้าพลังงานลม หนุมานส่วนที่เหลือ ใน ไตรมาส 1/62 โดยประเมิน ปี 62 เติบโตต่อเนื่องอีก 22.8% เทียบช่วงเดียวกันของปีก่อน
ส่วนประเด็นการให้บริการเรือขนส่งในแม่น้ำเจ้าพระยา อาจไม่ได้ส่งผลบวกต่อกำไรมากนัก แต่ถือเป็นการต่อยอดธุรกิจแบตเตอรี่เพิ่มเติมได้ แนะซื้อ ราคาเป้าหมาย 52.8 บาท เทคนิค ยังอยู่ในแนวโน้มขาขึ้น ต้าน 51.5 รับ 50 บาท
 
ด้าน บล.ฟินันเซีย ไซรัส ระบุว่า ขณะนี้กำหนดคำแนะนำ “ซื้อ” หุ้น EA ให้ราคาเป้าหมาย 65 บาท/หุ้น โดยประเมินภาพรวมงวดปี 2562 จะกำไรปกติ 6,465.60 ล้านบาท เพิ่มขึ้น 49.40% จากปี 2561 จากการรับรู้กำลังการผลิตของโรงไฟฟ้าพลังงานลมชุดสุดท้าย และยังมีรายได้จากการเริ่มจำหน่ายรถยนต์ EV, สถานีบริการชาร์จไฟรถยนต์ และโครงการ Green Diesel
สำหรับกำลังการผลิตไฟฟ้าพลังงานลมชุดสุดท้าย 260 MW ได้เริ่มทยอย COD ไปตั้งแต่เดือน ม.ค. 2562 ส่งผลให้กำไรจะเพิ่มสูงขึ้นตั้งแต่ไตรมาส 1/2562 ส่วนโครงการ Battery storage ยังคงเป็นไปตามแผน โดยเฟสแรก 1 กิกะวัตต์-ชั่วโมง (GWh) คาดจะเริ่มดำเนินการเชิงพาณิชย์ได้ราวปลายปี 2562 ซึ่งจะช่วยขับเคลื่อนผลประกอบการตั้งแต่ปี 2563 เป็นต้นไป